ปัญหารถติดคอขวดตรงแยกสาทร-สุรศักดิ์ ที่ง่ายและควรต้องทำ
1.ตีเส้นแบ่งช่องข้ามทางแยก จากถ.สุรศักดิ์ไปสะพานตากสิน โดยมีความโค้งที่เหมาะสม
  =>ทำให้รถทุกช่องจราจรสามารถใช้ความเร็วได้อย่างที่ควรเป็น เพิ่มปริมาณรถไหลผ่านแยกได้มากขึ้น
2.กวดขันจับปรับ/ลงโทษมอเตอร์ไซค์ที่ขี่แทรกทำให้รถยนต์ชะลอ/เบรค โดยเฉพาะตอนเลี้ยว จากถ.สุรศักดิ์ไปสะพานตากสิน หรือ พวกที่ฝ่าฝืนกฎจราจรโดยการกลับรถจากสะพานตากสินขาเข้าไปสะพานตากสินขาออก มาแทรกรถยนต์ตอนกำลังเลี้ยวขึ้นสะพาน 
  =>เพราะรถแทรกพวกนี้ ทำให้รถยนต์ที่กำลังเลี้ยวต้องระวังรถแทรกซ้ายขวา ทำให้เกิดการชะลอตัวของรถ ทำความเร็วไม่ได้อย่างที่ควรจะเป็น ปริมาณรถผ่านแยกต่อสัญญาณไฟได้น้อยลง
3.กวดขันและบังคับให้รถที่มาจากถ.เจริญราษฎร์เลี้ยวเข้าสะพานตากสินได้แค่เลนซ้ายสุดเลนเดียว
  =>ทำให้รถจากถ.สุรศักดิ์หรือถ.สาทรที่วิ่งไปสะพานตากสินสามารถใช้ความเร็วได้เต็มทุกช่องทาง ลดการชะลอตัวจากรถที่เบี่ยงแทรกเข้ามาจากถ.เจริญราษฎร์ได้

วิธีการที่นำเสนอ แก้ไข/ปรับปรุงได้ไม่ยาก
หวังเป็นอย่างยิ่งที่จะช่วยให้แยกนี้ทุเลาปัญหารถติด เพราะปริมาณรถสัญจรที่มีมากอยู่แล้ว และยังช่วยปัญหามลพิษ และฝุ่นpm2.5 รวมถึงลดปัญหาอุบัติเหตุหรือการทะเลาะกระทบกระทั่งของผู้ใช้รถใช้ถนนได้อีกด้วย